CELEX: 62019CB0153
Language: hu
Date: 2020-05-28 00:00:00
Title: C-153/19. sz. ügy: A Bíróság (nyolcadik tanács) 2020. május 28-i végzése (Amstgericht Köln [Németország] előzetes döntéshozatal iránti kérelme) – FZ kontra DER Touristik GmbH (Előzetes döntéshozatal – A Bíróság eljárási szabályzatának 99. cikke – Légiközlekedés – 261/2004/EK rendelet – 12. cikk – „Package utazás” – Légi járat jelentős késése – Az utasok kártérítése – Kiegészítő kártérítés – Az utas joga az utazás árának csökkentéséhez)

31.8.2020   
            
            
               HU
            
            
               Az Európai Unió Hivatalos Lapja
            
            
               C 287/16
            
         
      A Bíróság (nyolcadik tanács) 2020. május 28-i végzése (Amstgericht Köln [Németország] előzetes döntéshozatal iránti kérelme) – FZ kontra DER Touristik GmbH
      (C-153/19. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - Légiközlekedés - 261/2004/EK rendelet - 12. cikk - „Package utazás” - Légi járat jelentős késése - Az utasok kártérítése - Kiegészítő kártérítés - Az utas joga az utazás árának csökkentéséhez)
      (2020/C 287/23)
      Az eljárás nyelve: német
      
         A kérdést előterjesztő bíróság
      
      Amstgericht Köln
      
         Az alapeljárás felei
      
      
         Felperes: FZ
      
         Alperes: DER Touristik GmbH
      
         Rendelkező rész
      
      A visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet 12. cikkét úgy kell értelmezni, hogy azzal nem ellentétes az, hogy egy utas, aki már kártérítésben részesült e rendelet 7. cikke értelmében, az utazás árának csökkentéséhez való, az utazás szervezőjével szemben fennálló és az érintett tagállam jogában előírt joga alapján is kártérítésben részesüljön, amennyiben ez utóbbi kártérítést azon egyéni kár tekintetében ítélik meg, amely az említett rendelet 1. cikkének (1) bekezdésében előírt helyzetek egyikéből ered, aminek vizsgálata a kérdést előterjesztő bíróság feladata.
      
         (1)  HL C 182., 2019.5.27.